proxectonos/corpus_dominio_legal_administrativo_tmp huggingface dataset:
RESOLUCIÓN do 18 de marzo de 2008, da Secretaría Xeral de Comunicación, pola que se amplía o crédito inicial das axudas económicas dirixidas a empresas que realicen publicacións periódicas escritas integramente en galego.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 27/03/2008

A Resolución do 20 de novembro de 2007, que regula as axudas a empresas que realicen publicacións periódicas escritas integramente en galego, publicada no DOG nº 249, do 27 de decembro de 2007, establece as bases para a concesión destas subvencións.
O artigo 3º desta resolución identifica a contía inicial dos créditos destinados a financialas, sen prexuízo de posteriores modificacións orzamentarias. Así, existindo dotacións dispoñibles para esta finalidade, cómpre ampliar o importe dos créditos inicialmente asignados coa finalidade de manter esta acción de fomento en niveis adecuados.
Polo exposto, e no uso das facultades que teño atribuídas pola disposición adicional segunda, letra c) do Decreto 44/2006, do 2 de marzo, de estrutura orgánica dos órganos superiores dependentes da Presidencia da Xunta de Galicia,
DISPOÑO:
Artigo único.
Primeiro.-Ampliar o importe da contía máxima dos créditos destinados a darlle cobertura orzamentaria á resolución do 20 de novembro de 2007 pola que se establecen axudas económicas, en réxime de concorrencia competitiva, dirixidas a empresas que realicen publicacións periódicas escritas integramente en galego, en seiscentos mil euros (600.000 ), con cargo á aplicación orzamentaria 04.30.151A.470.0.
Segundo.-Esta modificación non afecta o prazo establecido na referida resolución para a presentación de solicitudes.
Santiago de Compostela, 18 de marzo de 2008.
P.D.(Disposición adicional 2ª do
Decreto 44/2006, do 2 de marzo)
Fernando Salgado García
Secretario xeral de Comunicación
DECRETO 56/2008, do 27 de marzo, polo que se nomea director xeral de Planificación Económica e Fondos Comunitarios a José Colino Sueiras.
CONSELLERÍA DE ECONOMÍA E FACENDA — II. AUTORIDADES E PERSOAL — 28/03/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e sete de marzo de dous mil oito,
Nomeo director xeral de Planificación Económica e Fondos Comunitarios a José Colino Sueiras.
Santiago de Compostela, vinte e sete de marzo de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 55/2008, do 27 de marzo, polo que se dispón que cese José Colino Sueiras como director do Instituto Galego de Estatística.
CONSELLERÍA DE ECONOMÍA E FACENDA — II. AUTORIDADES E PERSOAL — 28/03/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e sete de marzo de dous mil oito,
DISPOÑO:
Que cese, por pase a outro destino, José Colino Sueiras, como director do Instituto Galego de Estatística, agradecéndolle os servizos prestados.
Santiago de Compostela, vinte e sete de marzo de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
b) NOMEAMENTOS CONSELLERÍA DE ECONOMÍA
E FACENDA
DECRETO 54/2008, do 27 de marzo, polo que se dispón que cese Aureliano García González-Llanos como director xeral de Planificación Económica e Fondos Comunitarios.
CONSELLERÍA DE ECONOMÍA E FACENDA — II. AUTORIDADES E PERSOAL — 28/03/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e sete de marzo de dous mil oito,
DISPOÑO:
Que cese, por petición propia, Aureliano García González-Llanos como director xeral de Planificación Económica e Fondos Comunitarios, agradecéndolle os servizos prestados.
Santiago de Compostela, vinte e sete de marzo de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 57/2008, do 27 de marzo, polo que se nomea director do Instituto Galego de Estatística a Ángel Luis Tarrío Tobar.
CONSELLERÍA DE ECONOMÍA E FACENDA — II. AUTORIDADES E PERSOAL — 28/03/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Economía e Facenda, e logo de deliberación do Consello da Xunta de Galicia, na súa reunión do día vinte e sete de marzo de dous mil oito,
Nomeo director do Instituto Galego de Estatística a Ángel Luis Tarrío Tobar.
Santiago de Compostela, vinte e sete de marzo de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
RESOLUCIÓN do 18 de febreiro de 2008 pola que se comunica a denegación dunha axuda a Asociación Galega de Empresas Consultoras, titular do expediente IG128.2007.1.45, relativo a diagnósticos integrais de situación e elaboración e implantación de plans estratéxicos.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/03/2008

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), pola presente resolución ponse en coñecemento da Asociación Galega de Empresas Consultoras, titular do expediente IG128.2007.1.45, relativo a diagnósticos integrais de situación e elaboración e implantación de plans estratéxicos ao abeiro das bases reguladoras do Programa Innoempresa en Galicia (Resolución do 9 de maio de 2007, DOG nº 96, do 21 de maio), que con data 4 de decembro de 2007 o director xeral do Igape resolveu denegar a axuda solicitada.
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. A resolución de denegación esgota a vía administrativa, e contra ela poderá interpor potestativamente recurso de reposición ante o director xeral do Igape no prazo máximo dun mes desde o día seguinte ao da publicación desta resolución no Diario Oficial de Galicia, ou directamente recurso contencioso-administrativo ante os xulgados do contencioso-administrativo de Santiago de Compostela, no prazo máximo de dous meses, desde o día seguinte ao da publicación desta resolución no Diario Oficial de Galicia. O expediente ponse de manifesto á entidade neste centro directivo sito en Santiago de Compostela, complexo administrativo San Lázaro, s/n.
Santiago de Compostela, 18 de febreiro de 2008.
Álvaro Álvarez-Blázquez Fernández
Director xeral do Instituto Galego de Promoción
Económica
RESOLUCIÓN do 18 de febreiro de 2008 pola que se fan públicos os premios da convocatoria 2007 a proxectos empresariais de colaboración entre empresarios galegos e de orixe galega no exterior.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 06/03/2008

Mediante Resolución do 14 de novembro de 2007 fixéronse públicas as bases reguladoras para a convocatoria en 2007 de premios a proxectos empresariais de colaboración entre empresarios galegos e de orixe galega no exterior (DOG nº 225, do 21 de novembro).
Nas ditas bases, no seu artigo 3, establecíanse dúas categorías de premios: premio a asociacións e premio a proxectos individuais. Na categoría de premio a proxectos individuais dous tipos: un premio a proxectos xa materializados cunha antigüidade máxima de tres anos e un premio a proxectos que se van implantar.
O xurado nomeado para o efecto, na súa xuntanza do 21 de xaneiro de 2008, logo de deliberación, valorou positivamente o nivel xeral de proxectos presentados e tendo en conta os criterios de avaliación establecidos nas bases reguladoras da axuda, adoptou a súa decisión.
Vista a decisión do xurado, e de conformidade coas facultades que teño conferidas,
RESOLVO:
Primeiro.- Publicar os premios concedidos ao abeiro das bases reguladoras para a convocatoria en 2007 de premios a proxectos empresariais de colaboración entre empresarios galegos e de orixe galega no exterior:
Ver referencia pdf "04700D014P081.PDF"
Os destinatarios dos premios con carácter previo ao seu aboamento deberán acreditar a súa identidade (acta fundacional ou de constitución no caso de asociacións, escritura de constitución no caso de empresas ou DNI no caso de persoas físicas) e para os efectos do seu pagamento deberán achegar a este instituto o número de identificación fiscal e os datos bancarios completos para proceder á correspondente transferencia bancaria.
Os destinatarios destes premios aceptan que os datos facilitados en relación cos proxectos que se van implantar e coas oportunidades de negocio que se presentan a estes premios poidan ser obxecto de difusión polo Igape.
Esta resolución esgota a vía administrativa e poderá ser impugnada polos interesados nos casos e na forma establecidos na Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 18 de febreiro de 2008.
Álvaro Álvarez-Blázquez Fernández
Director xeral do Instituto Galego de Promoción
Económica
RESOLUCIÓN do 26 de febreiro de 2008, da Dirección Xeral de Saúde Pública, pola que se fai pública a realización dun curso homologado de nivel básico para a obtención do carné de aplicadores/manipuladores de praguicidas de uso ambiental e uso na industria alimentaria (tratamentos DDD).
CONSELLERÍA DE SANIDADE — III. OUTRAS DISPOSICIÓNS — 06/03/2008

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia, a normativa reguladora para a homologación de cursos de capacitación para realizar tratamentos con praguicidas, así como, para a obtención do carné de manipuladores destes produtos, establece no seu artigo 8.6º que os ministerios de Agricultura, Pesca e Alimentación e de Sanidade e Consumo comunicarán, aos organismos responsables, na comunidade autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no Diario Oficial de Galicia a información correspondente a cada curso que se vai celebrar.
En consecuencia, anúnciase a realización dun curso de aplicadores/manipuladores de praguicidas de uso ambiental e uso na industria alimentaria, nivel básico, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade ICA centro de formación, de acordo coas seguintes bases:
1. Denominación do curso.
Curso para a capacitación de aplicadores/manipuladores de praguicidas de uso ambiental e uso na industria alimentaria. Nivel básico.
2. Entidade organizadora.
ICA centro de formación.
R/ Portela, 12 interior. O Calvario, 36205 Vigo (Pontevedra).
Tel.: 986 37 77 79. Fax: 986 26 53 00.
3. Data.
Os días 24, 25, 26 e 31 de marzo e o día 1 de abril de 2008.
4. Lugar de celebración.
Instalacións de Zelnova, S.A.
Polígono Industrial Torneiros s/n, apartado 7, 36400 O Porriño (Pontevedra).
5. Duración.
20 horas teórico/prácticas e 1 hora de exame.
6. Horario.
Os días 24, 25, 26 e 31 de marzo das 16.00 ás 20.00 h, e o día 1 de abril das 16.00 ás 21.00 h.
7. Número de prazas.
Máximo 20 alumnos.
8. Dirixido a persoal auxiliar de Zelnova, S.A. que realiza tarefas de aplicación de praguicidas de uso ambiental e uso na industria alimentaria, non clasificados como moi tóxicos, e persoal de establecementos.
9. Programa.
Ver referencia pdf "04700D009P075.PDF"
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polo alumnos e en caso de superalas expedirá o certificado correspondente co que poderá solicitar á Dirección Xeral de Saúde Pública da Consellería de Sanidade, o carné de aplicador/manipulador de praguicidas de uso ambiental e na industria alimentaria, nivel básico.
Santiago de Compostela, 26 de febreiro de 2008.
Ramón Medina González-Redondo
Director xeral de Saúde Pública
CORRECCIÓN de erros.-Orde do 24 de xaneiro de 2008 pola que se aproba o deslindamento dos montes veciñais en man común da Illa de Arousa, no concello da Illa de Arousa (Pontevedra), pertencentes á comunidade de montes do mesmo nome.
CONSELLERÍA DO MEDIO RURAL — III. OUTRAS DISPOSICIÓNS — 06/03/2008

Advertidos erros na antedita orde, publicada no Diario Oficial de Galicia nº 20, do martes, 29 de xaneiro de 2008, é necesario efectuar a seguinte rectificación:
Na páxina 1.663 debe engadirse un punto sexto despois do quinto:
«Sexto.-Esta orde entrará en vigor o día seguinte ao da súa publicación no Diario Oficial de Galicia, e contra ela poderá interpoñerse recurso de reposición con carácter potestativo ante o conselleiro do Medio Rural, no prazo dun mes, ou ben interpoñer directamente o recurso contencioso-administrativo ante o Tribunal Superior de Xustiza de Galicia no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa».
CORRECCIÓN de erros.-Orde do 31 de xaneiro de 2008 pola que se aproba o deslindamento parcial dos montes veciñais en man común das parroquias de Gargamala e Toutón, pertencentes ás comunidades do mesmo nome do concello de Mondariz (Pontevedra).
CONSELLERÍA DO MEDIO RURAL — III. OUTRAS DISPOSICIÓNS — 06/03/2008

Advertidos erros na antedita orde, publicada no Diario Oficial de Galicia nº 28, do venres, 8 de febreiro de 2008, é necesario efectuar a seguinte rectificación:
Na páxina 2.193 debe engadirse un punto sétimo, despois do sexto:
«Sétimo.-Esta orde entrará en vigor ao día seguinte ao da súa publicación no Diario Oficial de Galicia e contra ela poderá interpoñerse recurso de reposición con carácter potestativo ante o conselleiro do Medio Rural, no prazo dun mes, ou ben interpoñer directamente o recurso contencioso-administrativo ante o Tribunal Superior de Xustiza de Galicia, no prazo de dous meses, de acordo co disposto nos artigos 109 e 116 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 10 e 46 da Lei 29/1998, do 13 de xullo, da xurisdición contencioso-administrativa».
RESOLUCIÓN do 14 de febreiro de 2008 pola que se procede á publicación das subvencións concedidas ao abeiro da Orde do 22 de maio de 2007 pola que se convocan axudas económicas destinadas a subvencionar gastos de mantemento e funcionamento das asociacións e federacións de mulleres de Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 06/03/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas ao abeiro da Orde do 22 de maio de 2007 pola que se convocan axudas económicas destinadas a subvencionar gastos de mantemento e funcionamento das asociacións e federacións de mulleres de Galicia.
Finalidade da axuda: estas axudas teñen como finalidade fortalecer e consolidar o movemento asociativo de mulleres, por ser un elemento indispensable na promoción da igualdade de oportunidades, establecendo unha liña de apoio ao seu mantemento e funcionamento.
Norma reguladora: Orde do 22 de maio de 2007 pola que se convocan axudas económicas destinadas a subvencionar gastos de mantemento e funcionamento das asociacións e federacións de mulleres de Galicia.
Crédito orzamentario: 240.000 euros, con cargo ás seguintes partidas orzamentarias:
-05.20.313B.480.0: 165.000 euros.
-05.20.313D.481.0: 75.000 euros.
Conceptos subvencionables: foron obxecto de subvención os gastos correntes derivados do mantemento e do funcionamento das asociacións de mulleres e das federacións constituídas por estas durante o ano 2007.
Santiago de Compostela, 14 de febreiro de 2008
Anxo Manuel Quintana González
Vicepresidente da Igualdade e do Benestar
Ver referencia pdf "04700D001P006.PDF"
RESOLUCIÓN do 12 de febreiro de 2008, da Secretaría Xeral de Relacións Exteriores, pola que se fai pública a concesión de catorce bolsas de formación de expertos/as en cooperación para o desenvolvemento, convocadas pola Resolución do 16 de novembro de 2007, da Secretaría Xeral de Relacións Exteriores.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 06/03/2008

A Resolución do 16 de novembro de 2007, da Secretaría Xeral de Relacións Exteriores (DOG do 23 de novembro), aproba as bases reguladoras e procede á convocatoria pública de catorce bolsas de formación de expertos/as en cooperación para o desenvolvemento.
Na súa virtude, e tendo en conta a proposta da comisión de selección prevista na base quinta da convocatoria, esta secretaría xeral
RESOLVE:
Ordenar a publicación, no Diario Oficial de Galicia, da relación de beneficiarios/as das bolsas.
Esta relación xúntase como anexo.
Santiago de Compostela, 12 de febreiro de 2008.
Julio César Fernández Mato
Secretario xeral de Relacións Exteriores
Ver referencia pdf "04700D003P007.PDF"
RESOLUCIÓN do 12 de febreiro de 2008 pola que se lles dá publicidade ás axudas concedidas ao abeiro da Orde do 10 de agosto de 2007 pola que se aproban as bases reguladoras para a concesión, en réxime de concorrencia competitiva, de subvencións a proxectos colectivos de xestión pesqueira, e se establece a súa convocatoria (Diario Oficial de Galicia número 169, do 31 de agosto).
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 05/03/2008

De conformidade co disposto no artigo 18 da Lei 38/2003, do 17 de novembro, xeral de subvencións, e no artigo 26 da Orde do 10 de agosto de 2007, pola que se aproban as bases reguladoras para a concesión, en réxime de concorrencia competitiva, de subvencións a proxectos colectivos de xestión pesqueira, e se establece a súa convocatoria, procédese á publicación das axudas concedidas ao abeiro da citada orde.
Santiago de Compostela, 12 de febreiro de 2008.
Carmen Gallego Calvar
Conselleira de Pesca e Asuntos Marítimos
Ver referencia pdf "04600D004P018.PDF"
RESOLUCIÓN do 8 de febreiro de 2008, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión mixta paritaria do convenio colectivo galego de editoriais, relativo á aprobación da cláusula de revisión salarial para o ano 2007.
CONSELLERÍA DE TRABALLO — III. OUTRAS DISPOSICIÓNS — 05/03/2008

Visto o acordo subscrito o 29 de xaneiro de 2008, pola comisión mixta paritaria do convenio colectivo galego de editoriais, relativo á aprobación da cláusula de revisión salarial para o ano 2007, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo. Esta Dirección Xeral de Relacións Laborais
ACORDA:
Primeiro.-Ordenar a inscrición do devandito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispoñer a súa publicación no Diario Oficial de Galicia.
Santiago de Compostela, 8 de febreiro de 2008.
Pilar Cancela Rodríguez
Directora xeral de Relacións Laborais
ANEXO
Convenio colectivo galego de editoriais
En Vigo, na sede de Editorial Galaxia, S.A., ás 10.30 horas do día 29 de xaneiro de 2008, coa asistencia de Pilar Sampil Sánchez e Carlos del Pulgar Sabín en representación da Asociación Galega de Editores e de Fernando Fernández González e Jesús Costa Argibay, en representación do sindicato Confederación Intersindical Galega (CIG), ten lugar a reunión da comisión mixta paritaria do convenio galego de editoriais coa seguinte orde do día:
1º Cláusula revisión salarial ano 2007.
Adóptanse os seguintes acordos:
1º Cláusula revisión salarial ano 2007.
Actualización das retribucións salariais do ano 2007, motivada pola diferenza entre o aumento do 2% realizado no ano 2007, e o IPC real do ano 2007, calculado para Galicia polo Instituto Nacional de Estadística, 4,1%, máis 0,25%.
Consonte os artigos 7.3.1. e 7.3.2. do convenio colectivo galego de editoriais establécese que:
Con efecto retroactivo ao 1 de xaneiro de 2007, a comisión mixta paritaria acorda proceder á actualización do salario base e do complemento lineal do convenio, consonte a táboa salarial anexa I.
O que, en conformidade coa presente acta, asinamos en Vigo, o 29 de xaneiro de 2008.
Pola organización sindical CIG:	Pola Asociación Galega de Editores:
Jesús Costa Argibay	Pilar Sampil Sánchez
Fernando Fernández González	Carlos del Pulgar Sabín
Ver referencia pdf "04600D005P019.PDF"
DECRETO 34/2008, do 21 de febreiro, polo que se nomea conselleiro electivo do Consello Consultivo de Galicia a Carlos Martínez Buján-Pérez.
PRESIDENCIA — II. AUTORIDADES E PERSOAL — 03/03/2008

De conformidade co establecido no artigo 4.3º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
Nomeo conselleiro electivo do Consello Consultivo de Galicia a Carlos Martínez Buján-Pérez.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 33/2008, do 21 de febreiro, polo que se nomea conselleiro electivo do Consello Consultivo de Galicia a Javier DAmorín Viéitez.
PRESIDENCIA — II. AUTORIDADES E PERSOAL — 03/03/2008

De conformidade co establecido no artigo 4.3º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
Nomeo conselleiro electivo do Consello Consultivo de Galicia a Javier DAmorín Viéitez.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 32/2008, do 21 de febreiro, polo que se nomea conselleiro electivo do Consello Consultivo de Galicia a José Luis Costa Pillado.
PRESIDENCIA — II. AUTORIDADES E PERSOAL — 03/03/2008

De conformidade co establecido no artigo 4.3º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
Nomeo conselleiro electivo do Consello Consultivo de Galicia a José Luis Costa Pillado.
Santiago de Compostela, vinte e un de febreiro de dous mil oito.
Emilio Pérez Touriño
Presidente
RESOLUCIÓN do 11 de febreiro de 2008, da Secretaría Xeral da Consellería de Vivenda e Solo, pola que se lles dá publicidade aos convenios de colaboración subscritos por esta consellería no terceiro cuadrimestre do ano 2007.
CONSELLERÍA DE VIVENDA E SOLO — III. OUTRAS DISPOSICIÓNS — 03/03/2008

O artigo 11 da Lei 4/2006, do 30 de xuño, de transparencia e boas prácticas na Administración pública galega, imponlle a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no terceiro cuadrimestre do ano 2007.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería de Vivenda e Solo nos meses de setembro, outubro, novembro e decembro do ano 2007, que se incorpora como anexo a esta resolución.
Santiago de Compostela, 11 de febreiro de 2008.
Rosa Losada Suárez
Secretaria xeral da Consellería de Vivenda e Solo
RESOLUCIÓN do 31 de xaneiro de 2008 pola que se procede á publicación das subvencións concedidas ao abeiro da Orde do 4 de xullo de 2007 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 03/03/2008

De conformidade co disposto no artigo 15.1º da Lei 9/2007, do 13 de xuño, de subvencións de Galicia, no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas ao abeiro Orde do 4 de xullo de 2007 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Finalidade da axuda: estas axudas teñen como finalidade fomentar a corresponsabilidade e impulsar así o cambio dos roles diferenciados entre mulleres e homes, implicando a estes últimos na atención e coidado dos seus fillos e fillas.
Norma reguladora: Orde do 4 de xullo de 2007 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Crédito orzamentario: 400.000 euros, con cargo á aplicación orzamentaria 05.20.312G.480.0.
Santiago de Compostela, 31 de xaneiro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "04400D012P012.PDF"
DECRETO 31/2008, do 21 de febreiro, polo que se nomea conselleiro electivo do Consello Consultivo de Galicia a José Gonzalo de la Huerga Fidalgo.
PRESIDENCIA — II. AUTORIDADES E PERSOAL — 03/03/2008

De conformidade co establecido no artigo 4.3º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
Nomeo conselleiro electivo do Consello Consultivo de Galicia a José Gonzalo de la Huerga Fidalgo.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 30/2008, do 21 de febreiro, polo que se nomea conselleira electiva do Consello Consultivo de Galicia a María Teresa Conde-Pumpido Tourón.
PRESIDENCIA — II. AUTORIDADES E PERSOAL — 03/03/2008

De conformidade co establecido no artigo 4.3º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
Nomeo conselleira electiva do Consello Consultivo de Galicia a María Teresa Conde-Pumpido Tourón.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 28/2008, do 21 de febreiro, polo que se dispón o cesamento como conselleiro do Consello Consultivo de Galicia de Javier DAmorín Viéitez.
PRESIDENCIA — II. AUTORIDADES E PERSOAL — 03/03/2008

Expirado o prazo do mandato dos conselleiros electivos do Consello Consultivo de Galicia, de conformidade co establecido nos artigos 4.5º; 6 b); e 7.1º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
DISPOÑO:
Que cese como conselleiro do Consello Consultivo de Galicia Javier DAmorín Viéitez.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 26/2008, do 21 de febreiro, polo que se dispón o cesamento como conselleiro do Consello Consultivo de Galicia de José Antonio García Caridad.
PRESIDENCIA — II. AUTORIDADES E PERSOAL — 03/03/2008

Expirado o prazo do mandato dos conselleiros electivos do Consello Consultivo de Galicia, de conformidade co establecido nos artigos 4.5º; 6 b) e 7.1º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un febreiro de dous mil oito,
DISPOÑO:
Que cese como conselleiro do Consello Consultivo de Galicia José Antonio García Caridad, agradecéndolle os servizos prestados.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 29/2008, do 21 de febreiro, polo que se dispón o cesamento como conselleiro do Consello Consultivo de Galicia de Carlos Martínez Buján-Pérez.
PRESIDENCIA — II. AUTORIDADES E PERSOAL — 03/03/2008

Expirado o prazo do mandato dos conselleiros electivos do Consello Consultivo de Galicia, de conformidade co establecido nos artigos 4.5º; 6 b); e 7.1º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
DISPOÑO:
Que cese como conselleiro do Consello Consultivo de Galicia Carlos Martínez Buján-Pérez.
Santiago de Compostela, vinte e un de febreiro de dous mil oito.
Emilio Pérez Touriño
Presidente
b) NOMEAMENTOS PRESIDENCIA
DECRETO 25/2008, do 21 de febreiro, polo que se dispón o cesamento como conselleiro do Consello Consultivo de Galicia de Antonio Carro Fernández-Valmayor.
PRESIDENCIA — II. AUTORIDADES E PERSOAL — 03/03/2008

Expirado o prazo do mandato dos conselleiros electivos do Consello Consultivo de Galicia, de conformidade co establecido nos artigos 4.5º; 6 b); e 7.1º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
DISPOÑO:
Que cese como conselleiro do Consello Consultivo de Galicia Antonio Carro Fernández-Valmayor, agradecéndolle os servizos prestados.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 27/2008, do 21 de febreiro, polo que se dispón o cesamento como conselleiro do Consello Consultivo de Galicia de Pablo Moure Mariño.
PRESIDENCIA — II. AUTORIDADES E PERSOAL — 03/03/2008

Expirado o prazo do mandato dos conselleiros electivos do Consello Consultivo de Galicia, de conformidade co establecido nos artigos 4.5º; 6 b); e 7.1º da Lei 9/1995, do 10 de novembro, do Consello Consultivo de Galicia, oído o Consello da Xunta de Galicia na súa reunión do día vinte e un de febreiro de dous mil oito,
DISPOÑO:
Que cese como conselleiro do Consello Consultivo de Galicia Pablo Moure Mariño, agradecéndolle os servizos prestados.
Santiago de Compostela, vinte e un de febreiro de dous mil oito.
Emilio Pérez Touriño
Presidente
DECRETO 40/2008, do 6 de marzo, polo que se nomean vogais do Consello Reitor da Axencia Galega de Emerxencias.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 07/03/2008

O artigo 20 da Lei 5/2007, do 7 de maio, de emerxencias de Galicia, no que se establece a composición do consello reitor, determina que estará formado, entre outras, polas seguintes vogalías:
-Catro representantes dos concellos de Galicia, designados pola Federación Galega de Municipios e Provincias.
Sinálase que a condición de vogal representante dos concellos estará vinculada á representatividade posuída e que se perderá ao desaparecer esta.
Engádese que os vogais serán nomeados e destituídos polo Consello da Xunta por proposta da persoa titular da consellería competente en materia de protección civil e xestión de emerxencias.
A competencia en materia de protección civil e xestión de emerxencias está atribuída á Consellería de Presidencia, Administracións Públicas e Xustiza, polo Decreto 37/2007, do 15 de marzo, polo que se establece a súa estrutura orgánica.
Designados pola Federación Galega de Municipios e Provincias os catro representantes dos concellos de Galicia, cómpre proceder ao seu nomeamento polo Consello da Xunta de Galicia.
Na súa virtude, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia na súa reunión do día seis de marzo de dous mil oito,
DISPOÑO:
Artigo único.
Nomear como vogais do Consello Reitor da Axencia Galega de Emerxencias, en representación dos concellos de Galicia, a:
-José Luis García García, alcalde de Brión.
-José Antonio Dono López, alcalde da Estrada.
-Francisco Javier Caínzos Vázquez, alcalde de Curtis.
-Martiño Noriega Sánchez, alcalde de Teo.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, seis de marzo de dous mil oito.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
RESOLUCIÓN do 8 de febreiro de 2008, da Dirección Xeral de Patrimonio Cultural, pola que se inscribe a Asociación de Amigos de los Caminos de San Vicente de la Barquera no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 07/03/2008

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos de los Caminos de San Vicente de la Barquera , do 10 de decembro de 2007.
Visto o Decreto 45/2001, de 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto, segundo o cal as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles.
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación de Amigos de los Caminos de San Vicente de la Barquera quede inscrita no Rexistro de Entidades de Promoción do Camiño de Santiago co número 172.
Santiago de Compostela, 8 de febreiro de 2008.
Felipe Arias Vilas
Director xeral de Patrimonio Cultural
RESOLUCIÓN do 19 de febreiro de 2008 pola que se fai público o orzamento desta universidade para o exercicio 2008.
UNIVERSIDADE DE VIGO — III. OUTRAS DISPOSICIÓNS — 07/03/2008

Aprobado o orzamento económico de 2008 polo Consello de Goberno, con data do 18 de decembro, e polo Consello Social o día 27 de decembro de 2007, esta reitoría resolveu publicar o estado de ingresos e gastos que configuran o orzamento da Universidade de Vigo para o exercicio económico de 2008 e que figuran no anexo desta resolución.
Vigo, 19 de febreiro de 2008.
Alberto Gago Rodríguez
Reitor da Universidade de Vigo
Ver referencia pdf "04800D006P045.PDF"
Ver referencia pdf "04800D009P047.PDF"
RESOLUCIÓN do 12 de febreiro de 2008, da Dirección Xeral de Patrimonio Cultural, pola que se inscribe a Asociación Abrindo Camiño de Amigos do Camiño Norte de Santiago no Rexistro de Entidades de Promoción do Camiño de Santiago.
CONSELLERÍA DE CULTURA E DEPORTE — III. OUTRAS DISPOSICIÓNS — 10/03/2008

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Abrindo Camiño de Amigos do Camiño Norte de Santiago, do 28 de novembro de 2007.
Visto o Decreto 45/2001, do 1 de febreiro, de refundición da normativa en materia do Camiño de Santiago, modificado en parte polo Decreto 209/2002, do 13 de xuño.
Visto igualmente o informe da Subdirección Xeral de Protección da Cidade e Camiños de Santiago, emitido de acordo co artigo 23 do mencionado decreto, segundo o cal as entidades solicitantes deberán ter como finalidade a recuperación, conservación e promoción dos Camiños de Santiago, así como a difusión da cultura derivada deles.
Considerando que segundo o artigo 26 a solicitude foi presentada segundo o modelo que figura no anexo e acompañada da documentación pertinente.
Considerando que a solicitude presentada cumpre as normas establecidas no decreto de referencia.
RESOLVO:
Que a Asociación Abrindo Camiño de Amigos do Camiño Norte de Santiago quede inscrita no Rexistro de Entidades de Promoción do Camiño de Santiago co número 173.
Santiago de Compostela, 12 de febreiro de 2008.
Felipe Arias Vilas
Director xeral de Patrimonio Cultural
ORDE do 3 de marzo de 2008 pola que se constitúe o colexio rural agrupado de Monterrei da provincia de Ourense.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/03/2008

Examinado o expediente sobre a constitución do colexio rural agrupado de Monterrei, tramitado pola Delegación Provincial de Ourense.
Visto o Decreto 374/1996, do 17 de outubro (DOG do 21 de outubro), polo que se aproba o Regulamento das escolas de educación infantil e dos colexios de educación primaria, e a Orde do 22 de xullo de 1997 (DOG do 2 de setembro), que desenvolve este decreto.
Esta consellería, en virtude do establecido no artigo 6.3º do referido regulamento, e por proposta da Dirección Xeral de Ordenación e Innovación Educativa,
DISPÓN:
Primeiro.-Constituír o colexio rural agrupado de Monterrei, cos datos que figuran no anexo desta orde.
Segundo.-Integrar no colexio rural agrupado de Monterrei as escolas, que se suprimen como tales, de: EEI da Xironda (código 32004416), EEI de Vences (código 32015761), EEI de Vilaza (código 32007648), EEI de Feces de Abaixo (código 32015864), EEI de Pazos (código 32014768).
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de marzo, de 2008.
Laura Sánchez Piñón
Conselleira de Educación e Ordenación Universitaria
ANEXO
Provincia: Ourense.
Concello: Monterrei.
Localidade: Albarellos.
Enderezo: antiga EEI Campo do Souto, s/n.
Centro: colexio rural agrupado de Monterrei.
Código de centro: 32020801.
Zona educativa: Verín.
Unidades: 5 EI.
Ver referencia pdf "04900D005P019.PDF"
RESOLUCIÓN do 7 de febreiro de 2008 pola que se procede á publicación das subvencións concedidas ao abeiro da Orde do 12 de marzo de 2007 pola que se convocan subvencións destinadas ás entidades locais de Galicia dirixidas a favorecer e dinamizar o compromiso coa igualdade de oportunidades de mulleres e homes e coa prevención e eliminación da violencia de xénero.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 10/03/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, procédese á publicación das subvencións concedidas ao abeiro Orde do 12 de marzo de 2007 pola que se convocan subvencións destinadas ás entidades locais de Galicia, dirixidas a favorecer e dinamizar o compromiso coa igualdade de oportunidades de mulleres e homes e coa prevención e eliminación da violencia de xénero.
Finalidade da axuda: estas axudas teñen a seguinte finalidade:
-Mellorar a percepción social sobre a igualdade de oportunidades entre mulleres e homes.
-Mellorar as condicións sociais e culturais de partida para as mulleres e fomentar a súa participación.
-Desenvolver canles de información e asesoramento.
-Atender a mulleres cunha problemática específica.
-Impulsar os programas de transversalidade de xénero no ámbito municipal.
Norma reguladora.-Orde do 12 de marzo de 2007 pola que se convocan subvencións destinadas ás entidades locais de Galicia dirixidas a favorecer e dinamizar o compromiso coa igualdade de oportunidades de mulleres e homes e coa prevención e eliminación da violencia de xénero.
Crédito orzamentario: 200.000 euros, con cargo ás seguintes partidas orzamentarias:
-05.20.313B.460.0: 100.000 euros.
-05.20.313D.460.1: 100.000 euros.
Entidades locais beneficiarias da subvención e importe concedido a cada unha delas: ver anexos I e II.
Santiago de Compostela, 7 de febreiro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "04900D002P009.PDF"
RESOLUCIÓN do 6 de febreiro de 2008 pola que se procede á publicación das subvencións concedidas en virtude da Orde do 18 de xuño de 2007, pola que se convocan axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 10/03/2008

De conformidade co disposto no artigo 18.1º da Lei 38/2003, do 17 de novembro, xeral de subvencións; no artigo 15.1º da Lei 9/2007, do 13 de xuño, de subvencións de Galicia; no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das subvencións concedidas en virtude da Orde do 18 de xuño de 2007 pola que se convocan axudas para o mantemento das escolas infantís 0-3 e os puntos de atención á infancia (PAI) dependentes das corporacións locais.
Finalidade da axuda: axudas económicas para subvencionar o mantemento das escolas infantís 0-3 e os puntos de atención á infancia (PAI) dependentes das corporacións locais de Galicia.
Norma reguladora.-Orde do 18 de xuño de 2007 pola que se convocan axudas para o mantemento das escolas infantís 0-3 e os puntos de atención á infancia (PAI) dependentes das corporacións locais (Diario Oficial de Galicia nº 128, do 3 de xullo de 2007).
Crédito orzamentario: 3.547.177 euros, con cargo á aplicación orzamentaria 05.20.312G.460.2. Estas actuacións están cofinanciadas polo Ministerio de Traballo e Asuntos Sociais.
As entidades locais beneficiarias e o importe das axudas concedidas a cada unha delas expresado en euros recóllense no anexo a esta resolución.
Santiago de Compostela, 6 de febreiro de 2008.
Anxo Manuel Quintana González
Vicepresidente da Igualdade e do Benestar
Ver referencia pdf "04900D001P008.PDF"
Ver referencia pdf "04900D002P009.PDF"
RESOLUCIÓN do 11 de febreiro de 2008 pola que se lles dá publicidade aos avais concedidos polo Instituto Galego de Promoción Económica (Igape).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/03/2008

O artigo 13.2º do Decreto 284/1994, do 15 de setembro, de regulación de avais do Instituto Galego de Promoción Económica, establece que aos avais concedidos polo Igape se lles dará publicidade no Diario Oficial de Galicia.
En virtude do exposto anteriormente,
RESOLVO:
Un.-Darlles publicidade aos avais concedidos polo Consello de Dirección do Instituto Galego de Promoción Económica (Igape):
Ver referencia pdf "04500D011P036.PDF"
Dous.-Darlles publicidade aos avais concedidos mediante resolución do director xeral do Igape en virtude do convenio polo que se establece unha liña de avais do Igape para financiar a adquisición de dereitos de pesca por parte de agrupacións de produtores para o acceso da frota galega a caladoiros:
Ver referencia pdf "04500D011P036.PDF"
Santiago de Compostela, 11 de febreiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
RESOLUCIÓN do 11 de febreiro de 2008 pola que se lle comunica a concesión dunha subvención a fondo perdido a Caneiro Vázquez, Francisco, titular do expediente IG127.2007.1.98, relativo á adopción de novos modelos empresariais innovadores que incidan na mellora das diferentes áreas da empresa.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/03/2008

Intentada a notificación persoal e devolta polo servizo de correos ao resultar imposible a súa práctica, de conformidade co establecido no artigo 59.4º da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), por esta resolución ponse en coñecemento de Caneiro Vázquez, Francisco, titular do expediente IG127.2007.1.98, relativo á adopción de novos modelos empresariais innovadores que incidan na mellora das diferentes áreas da empresa ao abeiro das bases reguladoras do Programa Innoempresa en Galicia (Resolución do 9 de maio de 2007, DOG nº 96, do 21 de maio), que o 4 de decembro de 2007 o director xeral do Igape acordou concederlle unha subvención a fondo perdido.
Os actos obxecto deste anuncio non se publican na súa integridade en virtude da cautela prevista no artigo 61 da LRX-PAC. Concédeselle un prazo de quince días hábiles desde a publicación desta resolución no Diario Oficial de Galicia para a aceptación da subvención concedida en todos os seus termos ante o Igape. O expediente ponse de manifesto á entidade neste centro directivo sito en Santiago de Compostela, complexo administrativo de San Lázaro, s/n.
Santiago de Compostela, 11 de febreiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica
CORRECCIÓN de erros.-Orde do 18 de outubro de 2007 pola que se modifica a do 29 de maio pola que se actualiza a oferta modular, polo réxime de persoas adultas, en modalidade presencial, de ciclos formativos de formación profesional en centros públicos da Comunidade Autónoma de Galicia para o curso 2007-2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/03/2008

Advertidos os erros nos anexos da citada orde, publicada no DOG número 211, do 31 de outubro de 2007, cómpre efectuar as seguintes correccións:
INSTITUTO GALEGO DAS ARTES ESCÉNICAS E MUSICAIS
RESOLUCIÓN do 11 de febreiro de 2008 pola que se adhiren dúas entidades financeiras ao convenio de colaboración entre o Instituto Galego de Promoción Económica (Igape) e as entidades financeiras adheridas para a habilitación dunha liña de financiamento específico para os produtores galegos de uva.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 04/03/2008

O Consello de Dirección do Igape, na súa xuntanza do 28 de setembro de 2007, acordou por unanimidade dos membros asistentes a aprobación das bases reguladoras das axudas do Igape para a habilitación dunha liña de financiamento específico para os produtores galegos de uva, instrumentadas mediante convenio de colaboración entre o Instituto Galego de Promoción Económica (Igape) e as entidades financeiras adheridas. Sendo as ditas bases publicadas mediante Resolución do 5 de decembro de 2007 (DOG nº 239, do 12 de decembro).
Xunto co texto das devanditas bases publicouse a relación de entidades financeiras que se adheriron ao convenio.
Téndose ratificado, con data do 23 de xaneiro de 2008, a adhesión das entidades financeiras Banco de Galicia, S.A. e Banco Popular Español, S.A. cómpre facelo público.
Polo que antecede, en virtude das facultades que teño conferidas, mediante o artigo 12 a) da Lei 5/1992, do 10 de xuño, de creación do Instituto Galego de Promoción Económica e do artigo 11.1º a) do Decreto 317/1992, do 12 de novembro, polo que se aproba o Regulamento do Igape,
RESOLVO:
Engadir as entidades financeiras Banco de Galicia, S.A. e Banco Popular Español, S.A. á relación de entidades financeiras adheridas ao convenio de colaboración entre o Instituto Galego de Promoción Económica (Igape) e as entidades financeiras adheridas para a habilitación dunha liña de financiamento específico para os produtores galegos de uva, asinado o 5 de decembro de 2007.
Santiago de Compostela, 11 de febreiro de 2008.
Álvaro Álvarez-Blázquez Fernández
Director xeral do Instituto Galego de Promoción Económica